गणेश चतुर्थी 13 सितंबर को है। इसे लेकर देश के तमाम राज्यों में तैयारियां की जा रही हैं। बॉलीवुड सेलेब्स भी भगवान गणेश की मूर्ति को अपने-अपने घर स्थापित करने की तैयारी में जुटे हैं। अभिनेत्री और संयुक्त राष्ट्र पर्यावरण सद्भावना दूत दीया मिर्जा चाहती हैं कि लोग प्लास्टिक का प्रयोग करना छोड़ दें। दीया ने मुंबई के नेताओं के लिए एक ट्वीट किया कि वे पंडालों से प्लास्टिक को दूर करने में योगदान दें।